7 หุ้นบลูชิพวิ่งแรง! ดัน SET ภาคบ่ายพุ่งต่อ 15 จุด โบรกฯชี้ตลาดยังผันผวนแนะเก็งฯระยะสั้น
7 หุ้นบลูชิพวิ่งแรง! ดัน SET บ่ายพุ่งต่อ 15 จุด โบรกฯชี้ตลาดยังผันผวนแนะเก็งฯระยะสั้น โดย ณ เวลา 15.22 น. อยู่ที่ระดับ 1,740.27 จุด บวก 15.29 จุด หรือ 0.89% มูลค่าการซื้อขาย 4.24 หมื่นลบ.
5 เม.ย. 2561

ผู้สื่อข่าวรายงานว่า ดัชนีตลาดหุ้นไทย ณ เวลา 15.22 น. อยู่ที่ระดับ 1,740.27 จุด บวก 15.29 จุด หรือ 0.89% สูงสุดที่ระดับ 1,740.50 จุด ต่ำสุดที่ระดับ 1,724.88 จุด มูลค่าการซื้อขาย 4.24 หมื่นล้านบาท โดยมีแรงซื้อเข้ามาหลังวานนี้ปรับตัวลงแรง โดยหุ้น SET50 ที่ปรับตัวแรงเกิน 3% มีดังนี้

บล.ซีจีเอส-ซีไอเอ็มบี ระบุในบทวิเคราะห์วันนีี้(5เม.ย.)  ว่าแนวโน้มการซื้อขายช่วงบ่าย ยังคงมีความผันผวนตามการเคลื่อนไหวของตลาดหุ้นในภูมิภาคและดัชนีตลาดหุ้นสหรัฐล่วงหน้า (Dow Jones Future) โดยหาก Dow Jones Future ยังคงบวกได้ก็จะช่วยหนุนให้ตลาดหุ้นไทยน่าจะปิดในแดนบวกได้ แต่หาก Dow Jones Future กลับมาปรับลดลงก็อาจจะกดดันให้ตลาดหุ้นไทยปิดในแดนลบได้ในวันนี้ โดยยังเห็นแรงขายหุ้นในกลุ่มธนาคารออกมาต่อเนื่อง แม้ว่าจะไม่หนักเท่าเมื่อวานนี้ แต่ผลกระทบจากการฟรีค่าธรรมเนียมการทำธุรกรรม online และความกังวลส่วนต่างอัตราดอกเบี้ย (NIM) ที่อาจจะลดลง ทำให้คาดว่าจะมีการปรับลดประมาณการและน้ำหนักการลงทุนในกลุ่มธนาคารต่อเนื่อง
ดังนั้นการฟื้นตัวของกลุ่มอาจจะมีข้อจำกัดพอสมควร ดังนั้นควรเลือกกลุ่มที่ไม่ได้รับผลกระทบดังกล่าวและไม่กระทบจากปัญหาสงครามการค้ามากนักอย่าง กลุ่มพลังงาน (PTT PTTEP) กลุ่มปิโตรเคมี (IVL IRPC PTTGC) กลุ่มท่องเที่ยว (AOT CENTEL MINT) กลุ่มสื่อ(MONO WORK)
กลยุทธ์ช่วงบ่ายแนะนำให้ซื้อ/ขาย เก็งกำไรระยะสั้นไปก่อนจากความผันผวนที่ยังมีอยู่มากในตลาด อย่างไรก็ตามหากมอง downside risk ของตลาดในระยะสั้นนี้น่าจะถูกจำกัดที่เส้นค่าเฉลี่ย 200 วันหรือ ณ ระดับ 1715 จุด ซึ่งเราให้เป็นแนวรับสำคัญ ช่วงบ่ายเราให้แนวรับที่ 1725-1715 จุด และแนวต้านที่ 1738-1745 จุด แนะนำ ซื้อเก็งกำไร EA MINT PTTGC WORK